stanford-oval/wikipedia huggingface dataset:
פייבאק (2015)
אירוע > קרבות מקדימים

האירוע עצמו נפתח בקרב בין דולף זיגלר לשיימוס. בסיום, שיימוס ביצע על זיגלר את מהלך הסיום שלו, הברוג קיק, שהספיק לו כדי להשיג את הניצחון בקרב.
אז, הניו דיי (ביג אי וקופי קינגסטון) (שלוו לקרב על ידי אקסבייר וודס) הגנו על אליפות הזוגות של ה-WWE נגד סזארו וטייסון קיד בקרב 2 מתוך 3 הכרעות. סזארו וקיד השיגו את ההכרעה הראשונה בקרב לאחר שקיד ביצע על קינגסטון את מהלך הדרופקיק ואז סזארו ביצע עליו את מהלך הסזארו סווינג. מנגד, הניו דיי השיגו את ההכרעה השנייה לאחר שביצעו על קיד את מהלך הסיום המשותף שלהם, ה-Midnight Hour. הניו דיי השיגו גם את ההכרעה השלישית והמכרעת לאחר שאקסבייר וודס התגנב פנימה והצמיד את סזארו, מה שהקנה לניו דיי הגנה מוצלחת על התואר.
בקרב שבא לאחר מכן, רייבאק התמודד מול בריי וויאט. לאחר שרייבאק התנגש בפינת הזירה החשופה, וויאט ניצל זאת לטובתו וביצע עליו את מהלך הסיום שלו, "האחות אביגיל", אשר הספיק לו כדי לנצח בקרב.
בקרב הרביעי, ג'ון סינה הגן על אליפות ארצות הברית נגד רוסב (שלווה לקרב על ידי לאנה) בקרב "אני נכנע". במהלך הקרב, רוסב הצליח לבצע על סינה את מהלך ההכנעה שלו, The Accolade, אך סינה סירב לומר את המילים "אני נכנע". בסיום, סינה השתמש בחבלי הזירה כדי להדק את האחיזה מאחורי מהלך ההכנעה שלו, ה-STF. לאנה הודיעה שרוסב אכן אמר את המילים "אני נכנע", אך בשפה הבולגרית. כתוצאה מכך, סינה הגן על התואר בהצלחה.
אז, התאומות בלה (ברי בלה וניקי בלה) התמודדו בקרב זוגות מול נעמי וטמינה. הקרב הסתיים בניצחון לטובת האחרונות לאחר שנעמי ביצעה על ניקי את מהלך ה-Rear View.
בקרב הלפני אחרון, נוויל התמודד מול המלך בארט. בסיום, בארט הפסיד כתוצאה מספירת חוץ בכוונה. לאחר הקרב, בארט תקף את נוויל, לעומת זאת, נוויל ביצע על בארט את מהלך הג'רמן סופלקס ואת מהלך ה-Red Arrow.
אירוע > הקרב המרכזי

בקרב המרכזי, סת' רולינס הגן על אליפות ה-WWE העולמית במשקל כבד נגד רומן ריינס, דין אמברוז ורנדי אורטון בקרב מרובע. במהלך הקרב, היה איחוד רגעי של קבוצת המגן בין רולינס, ריינס ואמברוז, כשביחד הם ביצעו על אורטון את מהלך הסיום המשותף האופייני להם, הטריפל פאוורבומב, על שולחן השדרנים. רולינס הביע רצון לאחד את הקבוצה, לעומת זאת, ריינס ואמברוז סירבו לכך ותקפו אותו. קיין הגיע כדי לעזור לרולינס, אך ריינס ואמברוז ביצעו עליו את מהלך הפאוורבומב על רולינס ששכב על שולחן שדרנים אחר. ריינס ואמברוז ביצעו על קיין את מהלך הפאוורבומב פעם נוספת לאחר מכן, אמברוז וריינס התפנו כדי להיאבק אחד מול השני. ריינס כשל בניסיון ביצוע שני מהלכי "אגרוף הסופרמן" על אמברוז, אך לבסוף הצליח בניסיון השלישי. הוא התקדם וביצע על אמברוז את מהלך הספיר, אך ניסיון ההצמדה שבא לאחר מכן נקטע על ידי רולינס. אמברוז ביצע על האחרון את מהלך הסיום שלו, ה-Dirty Deeds, אך מי ששבר את ניסיון ההצמדה שבא לאחר מכן היה קיין, שמשך את אמברוז מחוץ לזירה בתום ספירת שתיים. קיין הטיח את אמברוז במדרגות הזירה ולאחר מכן ביצע על ריינס את מהלך הצ'וקסלאם אל תוך מדרגות הזירה. אז, אורטון ביצע שני מהלכי RKO על ג'יימי נובל וג'ואי מרקורי ולאחר מכן ביצע על רולינס את מהלך הספייק DDT. אורטון התקדם אל עבר ביצוע מהלך ה-RKO, אך קיין היה במקום כדי להסיח את דעתו, כשספג בעצמו את מהלך זה. רולינס ניצל הסחת דעת זו לטובתו וביצע על אורטון את מהלך הפדיגרי, שהספיק לו כדי להשיג את הניצחון בקרב, שהקנה לו הגנה מוצלחת על התואר.
תוצאות

| מס' | תוצאות | התניות | זמן |
| --- | --- | --- | --- |
| P1 | ‏ R-טרות' ניצח את סטארדאסט | קרב יחידים | 06:50 |
| P2 | האסנשן (קונור וויקטור) ניצחו את המטא פאוורס (קורטיס אקסל ומאצ'ו מנדאו) | קרב זוגות | 02:50 |
| 3 | שיימוס ניצח את דולף זיגלר | קרב יחידים | 12:20 |
| 4 | הניו דיי (ביג אי וקופי קינגסטון) (א) (עם אקסבייר וודס) ניצחו את סזארו וטייסון קיד (עם נטליה) בתוצאה 2–1 | קרב 2 מתוך 3 הכרעות על אליפות הזוגות של ה-WWE | 12:40 |
| 5 | בריי וויאט ניצח את רייבאק | קרב יחידים | 10:54 |
| 6 | ג'ון סינה (א) ניצח את רוסב (עם לאנה) | קרב "אני נכנע" על אליפות ארצות הברית | 27:58 |
| 7 | נעמי וטמינה ניצחו את התאומות בלה (ברי בלה וניקי בלה) | קרב זוגות | 06:13 |
| 8 | נוויל ניצח את המלך בארט בספירת חוץ | קרב יחידים | 07:22 |
| 9 | סת' רולינס (א) (עם ג'יימי נובל וג'ואי מרקורי) ניצח את רנדי אורטון, דין אמברוז ורומן ריינס | קרב מרובע על אליפות ה-WWE העולמית במשקל כבד אם רולינס היה מפסיד, קיין היה מפוטר מתפקידו כמנהל התפעולי | 21:06 |
(א) – מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  נתוני שיעורי הקנייה של האירועים חוקי אקסטרים, פייבאק וכסף בבנק 2015
↑  R-טרות' ניצח את סטארדאסט (קרב במופע המקדים)
↑  האסנשן ניצחו את המטא פאוורס (קרב במופע המקדים)
↑  שיימוס ניצח את זיגלר
↑  הניו דיי ניצחו את סזארו וקיד ושמרו על אליפות הזוגות של ה-WWE (קרב 2 מתוך 3 הכרעות)
↑  וויאט ניצח את רייבאק
↑  סינה ניצח את רוסב ושמר על אליפות ארצות הברית (קרב "אני נכנע")
↑  נעמי וטמינה ניצחו את התאומות בלה
↑  נוויל ניצח את המלך בארט כתוצאה מספירת חוץ
↑  רולינס ניצח בקרב המרובע ושמר על אליפות ה-WWE העולמית במשקל כבד
פרס יושב-ראש הכנסת לאיכות החיים

| --- | --- |
 מדינה:  ישראל 
 הגוף המעניק:  יושב ראש הכנסת 
 תקופת הפרס:  1981–הווה (כ־43 שנים) 
 אתר רשמי
 
פרס יושב-ראש הכנסת לאיכות החיים מוענק מדי שנה, החל משנת 1983, ל"תושבי ישראל שמעשיהם והישגיהם בנושאי איכות החיים ושיפורם מצדיקים עידוד ותמריץ, ופעולות שהדגש בהן הוא בצמיחה של 'ארץ-ישראל היפה'". קרן פרס יושב-ראש הכנסת לאיכות החיים הוקמה ב-4 בדצמבר 1981 מתרומת קרן מרקוביץ-שרייבר מצרפת והנדבנית אוז'יני שרייבר. בראש חבר הנאמנים של הקרן ניצב יו"ר הכנסת, וחברים בה אחדים מחברי הכנסת ומחברי הכנסת לשעבר, שופטים בדימוס, פרופסורים ונציגת קרן מרקוביץ-שרייבר.
הפרס מוענק על פעילות בקשת רחבה של נושאים, ובהם הגברת העלייה, מניעת הירידה, קידום שלטון החוק, העמקת ההבנה והדו-קיום בין יהודים וערבים, שיפור איכות הסביבה, מעשים של פיקוח נפש, פעילות חינוכית בקרב הנוער, ועוד. מדי שנה מחליט חבר הנאמנים של קרן הפרס מה יהיו הנושאים שבהם יוענקו פרסים בשנה שלאחריה, מרשימת תחומים זו (שאינה רשימה סגורה).
כל אדם בישראל יכול להיות מועמד לקבלת הפרס, וכן כל תאגיד או מוסד בלתי מאוגד, פרט לרשות מרשויות המדינה. מספר הזוכים בפרס משתנה משנה לשנה, ונע בין שניים לעשרה זוכים בשנה. בשנת 2010, למשל, חולק פרס בסך 120,000 ש"ח בין ארבעה זוכים.
הערות שוליים

↑  קרן פרס יושב-ראש הכנסת לאיכות החיים, באתר הכנסת
↑  קרן פרס יושב-ראש הכנסת לאיכות החיים לשנת התש"ע-2010, באתר הכנסת
|  פרסים ישראליים  |
| --- | --- | --- |
| פרסים כלליים | פרס ישראל • פרס משרד החינוך והתרבות • פרס וולף • פרס א.מ.ת. • פרס דן דוד • פרס רוטשילד • פרס ירושלים • פרס בראשית • פרס יושב-ראש הכנסת לאיכות החיים |  |
| ציונות | פרס בגין • פרס בוני ציון • פרס יגאל אלון • פרס הרצל (הרצליה) • פרס בן-גוריון • פרס היצירה בתחום הציונות • פרס מוסקוביץ' לציונות • פרס ירושלים (ערוץ 7) • פרס שומר ציון |  |
| טכנולוגיה | פרס ביטחון ישראל • פרס ראש הממשלה ליזמות ולחדשנות • פרס ראש הממשלה לחדשנות בתחום תחליפי נפט |  |
| מדעים מדויקים | פרס אברבנאל  • פרס ארדש • פרס הארווי • פרס לויצקי • פרס נסיהו • פרס קריל |  |
| מוזיקה | פרס אקו"ם • פרס ראש הממשלה לקומפוזיטורים • פרס עמ"י |  |
| ספרות | פרס ביאליק • פרס ברנר • פרס זאב • פרס טשרניחובסקי • פרס ספיר • פרס ברנשטיין • פרס גפן • פרס עומר • פרס רופין • פרס קוגל • פרס היצירה לסופרים עבריים • פרס רעיית נשיא המדינה לשירה עברית |  |
| אמנות פלסטית | פרס עידוד היצירה לאמנות פלסטית • פרס האמן הצעיר • פרסי מוזיאון ישראל • פרסי מוזיאון תל אביב • פרס אנדי • פרס קרן גוטסדינר לאמן ישראלי צעיר • פרס הרמן שטרוק • פרס רפפורט • פרס שיף • פרס היצירה הציונית • פרס ליאון קונסטנטינר • פרס קרן מנדל ואווה פונדיק לאמנות ישראלית |  |
| ספרות תורנית | פרס הרב עובדיה יוסף לכתיבה הלכתית • פרס הרב קוק לספרות תורנית • פרס ירושלים לספרות תורנית • פרס לספרות תורנית בני ברק • פרס הרב מימון • פרס הרב טולידאנו לספרות תורנית • פרס הרב בר שאול |  |
| עיתונות | פרס סוקולוב • פרס דוש לקריקטורה • פרס עיפרון הזהב |  |
| קולנוע וטלוויזיה | פרס האקדמיה לטלוויזיה • פרס אופיר • פרס גרוס למצוינות באנימציה |  |
| תרומה לחברה | אות הנשיא להתנדבות • פרס זוסמן-ג'וינט • פרס ירושלים לאחדות ישראל |  |
עץ החיים

ערך זה עוסק בעץ המצוי בגן עדן. אם התכוונתם לערכים אחרים בשם זה, ראו .
"נפילת האדם" מאת לוקאס קראנאך האב, ציור מן המאה השש עשרה.
"עץ החיים" - פסיפס מארמון הישאם ביריחו.
עץ החיים, על פי ספר בראשית (פרקים ב'-ג'), הוא עץ שהיה בתוך גן עדן, לצד עץ הדעת טוב ורע, אשר ממנו נאסר על האדם, לאכול שכן אכילה ממנו תגרום למוות. לאחר שהוא וחוה אשתו הפרו את האיסור ונענשו, הם גורשו מגן העדן על מנת שלא יאכלו גם מעץ החיים, אשר פירותיו היו גורמים להם לחיות לעולם. לאחר מכן הוצבה שמירה של הכרובים ולהט החרב המתהפכת על הדרך אל העץ על מנת למנוע את גישתם אליו.
”וַיְגָרֶשׁ, אֶת-הָאָדָם; וַיַּשְׁכֵּן מִקֶּדֶם לְגַן-עֵדֶן אֶת-הַכְּרֻבִים, וְאֵת לַהַט הַחֶרֶב הַמִּתְהַפֶּכֶת, לִשְׁמֹר, אֶת-דֶּרֶךְ עֵץ הַחַיִּים” (בראשית, ג', כ"ד).
במקומות נוספים במקרא

הביטוי "עץ חיים" מופיע בספר משלי במספר מקומות (ג', י"ח; י"א, ל'; י"ג, י"ב; ט"ו, ד'), כמטפורה לחכמה או לדבר מה המציל ומחיה את הנפש (מקביל לביטוי "מקור חיים", המופיע בהקשרים דומים).
רמז לעץ החיים ניתן לראות בחזון אחרית הימים של יחזקאל, המתאר מעיין היוצא מבית המקדש ועל גדותיו עץ שעליו נאמר "והיו (קרי: וְהָיָה) פִרְיוֹ לְמַאֲכָל, וְעָלֵהוּ לִתְרוּפָה" (מ"ז, י"ב).
בפרשנות המסורתית והקבלית

במקרא נכתב שאם האדם היה לוקח מעץ החיים - "ואכל וחי לעולם", מה שנראה כהבטחה לחיי נצח. כמה פרשנים בני ימי הביניים (החל ברס"ג) סברו כי עץ החיים לא העניק חיי נצח, אלא רק אפשרות להירפא ממחלות ולחיות זמן ארוך.
במדרש מכונה התורה כעץ החיים על פי הפסוק בספר משלי: "עֵץ חַיִּים הִיא, לַמַּחֲזִיקִים בָּהּ, וְתֹמְכֶיהָ מְאֻשָּׁר." (משלי, ג', י"ח).
בקבלה ניתנת משמעות רבה לעץ החיים, והוא מפורש בפרשנות פרקטית, סמלית ואלגורית, אשר על טיבה המדויק נחלקו המקובלים.
בביקורת המקרא

ישנם חוקרים [דרוש מקור] הסבורים כי פסקת הגירוש מגן העדן, שתכליתו למנוע מהאדם לאכול מעץ החיים ולזכות בחיי נצח, מבטאת נימה מיתולוגית בסיפור: האל חרד לכאורה לייחודו האלוהי עקב אכילת האדם מעץ הדעת, ומבקש למנוע פעולה שתוצאתה תהיה בלתי הפיכה מבחינתו.
יש הסבורים [דרוש מקור] כי עץ החיים הוא תוספת מאוחרת לסיפור גן העדן המקראי, ולא הופיע במקור. הסיבה נעוצה בכך שהעץ נזכר רק בתחילת הסיפור ובסופו, ואילו גוף הסיפור עוסק בעץ הדעת בלבד.
מקבילות במיתולוגיה המסופוטמית

המקבילה הקרובה ביותר לעץ החיים נמצאה בעלילות גילגמש, המתארות מסע לחיפוש אחר חיי נצח. גילגמש מצליח להשיג "צמח חיים" שעשוי להגשים את משאלתו - אלא שזה נגנב ממנו על ידי נחש בעת שהוא עוצר לטבול בבאר.
בספרות אכד ומצרים העתיקה ניתן למצוא "עץ חיים" ו"צמח חיים" שמהם ניזונים האלים על מנת להישאר בני אלמוות.
ביחס לאשרה

בכתבים רבים, המגובים גם בממצאים ארכאולוגיים, עץ החיים מזוהה עם האלה אשרה.
עץ החיים בתרבות

סמליות העץ מהווה השראה לעולם התרבות בהרבה תחומים.
בסרט אווטאר ישנם שני עצים עץ הנשמות ועץ הקולות, החשובים ומקיימים את תושבי כוכב הלכת פנדורה.
יש משחקי מחשב [דרוש מקור] בהם עץ חשוב, המזכיר את הרעיון של עץ החיים, ככזה שאסור לפגוע בו.
לקריאה נוספת

דב ברקוביץ, דרך עץ החיים - עולם חדש ממשמש ובא, הוצאת כרמל ירושלים, 2021 .
הערות שוליים

↑  ספר בראשית, פרק ג', פסוק כ"ב
↑  אלת עץ החיים, באתר מוזיאון ישראל, ירושלים
↑  אשרה: האלה האם של ארץ כנען, באתר כישופים: הקדרה המבעבעת, ‏14 באוגוסט 2004
↑  רוחמה וייס ויונה ארזי, "לא התלוננתי": תוצאות המלחמה של אלוהים באשרה, באתר ynet, 15 באוקטובר 2018
| ספר בראשית |
| --- | --- | --- |
| פרשת בראשית | בריאת העולם • תוהו ובוהו • רקיע • המים העליונים • בריאת אדם וחוה • אדם וחוה • פרייה ורבייה • גן עדן • נחש הקדמוני • חטא עץ הדעת • קללת האדם והאשה • עץ החיים • קין והבל • שירת למך • מעשה בני האלוהים |  |
| פרשת נח | תיבת נח • המבול • ברית הקשת • שבע מצוות בני נח • שכרות נח • תולדות בני נח • מגדל בבל |  |
| פרשת לך לך | מסע אברהם לארץ כנען • ירידת אברהם למצרים • פרידת אברהם ולוט • מלחמת ארבעת המלכים את החמישה • מלכי-צדק • ברית בין הבתרים • בריחת הגר ולידת ישמעאל • ברית המילה |  |
| פרשת וירא | ביקור המלאכים באוהל אברהם • מהפכת סדום ועמורה • לוט ובנותיו • ירידת אברהם לגרר • גירוש הגר וישמעאל • ברית אברהם ואבימלך • עקדת יצחק |  |
| פרשת חיי שרה | רכישת מערת המכפלה • מציאת אישה ליצחק • נישואי אברהם וקטורה • תולדות ישמעאל |  |
| פרשת תולדות | לידת יעקב ועשו • מכירת הבכורה • ירידת יצחק לגרר • הריב על הבארות • ברית יצחק ואבימלך • גנבת הברכות • בריחת יעקב מעשו |  |
| פרשת ויצא | חלום יעקב • נישואי יעקב עם רחל ולאה • לידת בני יעקב • מעשה הדודאים • בריחת יעקב מלבן • ברית יעקב ולבן |  |
| פרשת וישלח | מפגש יעקב ועשו • מאבק יעקב והמלאך • מעשה שכם ודינה • מעשה שמעון ולוי • קיום הנדר בבית אל • מות רחל וקבורתה • מעשה ראובן ובלהה • פרשת שמונת מלכי אדום |  |
| פרשת וישב | מכירת יוסף • מעשה יהודה ותמר • לידת פרץ וזרח • יוסף ואשת פוטיפר • חלומות שר המשקים ושר האופים |  |
| פרשת מקץ | חלומות פרעה • ירידת אחי יוסף למצרים |  |
| פרשת ויגש | התוודעות יוסף לאחיו • ירידת יעקב למצרים • מכירת ארץ מצרים לפרעה |  |
| פרשת ויחי | שבועת יוסף ליעקב • ברכת אפרים ומנשה • ברכת יעקב לבניו • מות יעקב וקבורתו |  |
| דמויות מרכזיות | אדם וחוה • קין והבל • נח • אברהם ושרה • לוט • הגר וישמעאל • יצחק ורבקה • עשו • יעקב רחל ולאה • בלהה וזלפה • ראובן • שמעון • לוי • יהודה • תמר • יששכר • זבולון • דן • נפתלי • גד • אשר • יוסף • בנימין |  |
ספר בראשית • ספר שמות • ספר ויקרא • ספר במדבר • ספר דברים
פריקלה מרטינסקו

| --- | --- |

פריקלה מרטינסקו בצעירותו  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  11 בפברואר 1911 וישוארה, רומניה 
 פטירה:  21 בדצמבר 2005 (בגיל 94) בוקרשט, רומניה 
 מדינה:  רומניה 
 מקום לימודים:  אוניברסיטת בוקרשט 
 שפות היצירה:  רומנית 
 
פריקלה מרטינסקו (ברומנית: Pericle Martinescu;‏ 11 בפברואר 1911 – 24 בדצמבר 2005) היה סופר, עיתונאי ומתרגם רומני.
ביוגרפיה

פריקלה מרטינסקו נולד ב-1911 בווישוארה (Viișoara) שבמחוז קונסטנצה. למד בתיכון "מירצ'ה הזקן" בקונסטנצה ואחר כך למד ספרות ופילוסופיה באוניברסיטת בוקרשט. שיריו הראשונים התפרסמו ב-"גאזטה של טרנסילבניה" (Gazeta Transilvaniei). כסטודנט הוא תרם רבות למגזינים לספרות ותרבות כמו Vremea, Romania literară רומניה ספרותית, Revista Fundaţiilor Regale, Viaţa Literară, Meşterul Manole ול-Dacia Rediviva.
הרומן הראשון שלו, Adolescenţii din Braşov ("המתבגרים מבראשוב"), התפרסם בשנת 1936. כמו כן הוא תרגם ספרים רבים, כולל מאנגלית ומיפנית.
יצירותיו

Sunt frate cu un fir de iarbă - ב-1941 (שירים בפרוזה)
Costache Negri - ב-1966 (מונוגראף)
Retrospecţii literare - ב-1973 (מאמרים)
Umbre pe pânza vremii - ב-1985 (זכרונות)
Excursie în Ciclade - ב-1996 (יומן מסעות בקיקלדים)
Odiseea editării „Poeziilor” lui Eminescu în prima sută de ani, 1884 - 1984, Ex Ponto, Constanța, 2000 (השתלשלות הוצאתם לאור של שירי אמינסקו במאת השנים הראשונות 1884–1984)
Jurnal intermitent, Ed. Ex Ponto, 2001, 1945-1947*1964-1984 (יומן עם הפסקות)
Visul cavalerului, Ed. Ex Ponto, 1998 (חלום הפרש)
Figuri în filigram, Ed. Albatros, 1999 (דמויות בזעירן אנפין)
Existențe și creații literare, Ed. Ex Ponto, 2001 (פרקי חיים ויצירות ספרותיות)
לקריאה נוספת

Al.Săndulescu Întoarcere în timp: memorialiști români Ediția a II-a, revăzută și adăugită Editura Muzeul Național al Literaturii Române, București 2003 (אל. סנדולסקו - חזרה בזמן: כותבי זכרונות רומנים)
Pericle Martinescu Jurnal 1948-1954, 7 ani cât 70 ed Vitruviu, București 1997, (nota biografică de Maria Graciov) (הערה ביוגרפית מאת מריה גרצ'וב - יומן 1948–1954, שבע שנים כמו שבעים). בשנים 1936–1976 רשם מרטינסקו יומן פרטי, ממנו פרסם מאוחר יותר את הפרק על השנים 1948–1954 - כרוניקה נאמנה לאירועי השכנת המשטר הקומוניסטי ברומניה, עדות על העוולות והאילוצים המוסריים שסבלה האינטליגנציה הרומנית באותה תקופה.
| --- | --- |
בקרת זהויות :  NLI: 987007265028905171  PLWABN: 9810582736005606  GND: 12211020X  ISNI: 0000 0001 1449 3385  LCCN: n86003258  NTA: 13170236X  SUDOC: 096909501  VIAF: 79460612   WorldCat (עם VIAF): 79460612
פלביאנו לאבו

| --- | --- |

 לידה:  1 בפברואר 1927 בורגונובו ואל טידונה, איטליה 
 פטירה:  13 בפברואר 1991 (בגיל 64) מלניאנו, איטליה 
 מוקד פעילות:  איטליה, ממלכת איטליה 
 תקופת הפעילות:  מ-1954 
 סוג קול:  טנור 
 שפה מועדפת:  איטלקית 
 
פלביאנו לאבו (באיטלקית: Flaviano Labò;‏ 1 בפברואר 1927 – 13 בפברואר 1991) היה זמר טנור איטלקי.
ביוגרפיה

נולד בבורגונובו ואל טידונה, באמיליה רומאנה ב-1 בפברואר 1927. נפטר ב-13 בפברואר 1991, מלניאנו, לומברדיה, כתוצאה מתאונת דרכים.
בעודו משרת בצבא הבחין בו המנצח אנטונינו וטו, שהפנה אותו להשתלם וללמוד. הוא השלים את לימודיו המוזיקליים אצל אטורה קמפוגאליאני במנטובה ורנאטו פסטורינו במילאנו וערך את הופעת הבכורה שלו ב-1954 בתיאטרון העירוני של פיאצ'נצה באופרה טוסקה.
לאחר ששר בתיאטראות רבים באיטליה, אירופה ודרום אמריקה, ב-29 בנובמבר 1957 ערך את הופעת הבכורה שלו במטרופוליטן אופרה בניו יורק כגיבור כוחו של גורל; בניו יורק הופיע במשך שמונה עונות בשלושה עשר תפקידים נוספים, כולל אלפרדו בלה טרוויאטה, מנריקו בטרובדור, רדמס באאידה, בסך הכל 60 הצגות.
בשנת 1959 הוא היה קאלף בטורנדוט ורודולפו בלה בוהם באופרה של ניו יורק. הוא שר גם בסן פרנסיסקו, פילדלפיה, יוסטון וניו אורלינס. כמו כן, ב-1959 היו עוד שתי הופעת בכורה מרכזיות, בבית האופרה המלכותי בלונדון ובפאלה גרנייה בפריז, שניהם בתור רדאמס.
הוא קיים את הופעת הבכורה שלו בלה סקאלה ב-1960 בדון קרלו (הופעה שהולידה הקלטה עם מיטב הזמרים בוריס כריסטוף, אטורה בסטיאניני, ניקולאי גיארוב, אנטונייטה סטלה, ג'ולייטה סימיונטו ועוד.) הופיע בכל התיאטראות האיטלקיים המרכזיים, ברומא, בפירנצה, ונציה, פלרמו, ובארנה של ורונה. בין שאר התיאטראות הזרים החשובים שבהם שר, האופרה הממלכתית של וינה, האופרה של ציריך, התיאטרון הלאומי דה סאו קרלוס בליסבון, תיאטרון קולון בבואנוס איירס.
הוערך במיוחד בתפקידים הרואיים, הרפרטואר שלו כלל גם את ארנני, מקדאף, רודולפו של ורדי, ריקרדו, אנזו, טורידו. הפרידה שלו מהבמה הייתה בנבוקו בטורינו ב-1987. הוא נהרג בתאונת דרכים בגיל 64.
עבודות

| תפקיד | כותרת | מלחין |
| --- | --- | --- |
| גוואלטייר | הפירט | בליני |
| פאוסט | מפיסטופלס | בויטו |
| לינטו | גלוריה | צ'ילאה |
| אדגרדו | לוצ'יה די למרמור | דוניצטי |
| אנדריאה שנייה | אנדריאה שנייה | ג'ורדנו |
| פאוסט | פאוסט | גונו |
| קניו | הליצנים | ליאונקבלו |
| טורידו | אבירות כפרית | מסקניי |
| אוסקה | איריס | מסקניי |
| אנצו גרימלדו | לה ג'וקונדה | פונצ'יאלי |
| דה גריו | מנון לסקו | פוצ'יני |
| רודולפו | לה בוהם | פוצ'יני |
| מריו קברדוסי | טוסקה | פוצ'יני |
| פינקרטון | מאדאם בטרפליי | פוצ'יני |
| דיק ג'והנסון | הנערה מהמערב | פוצ'יני |
| קאלאף | טורנדוט | פוצ'יני |
| זמר איטלקי | אביר הורד | שטראוס |
| ישמעאל | נאבוקו | ורדי |
| ארנני | ארנני | ורדי |
| שארל השביעי | ז'אן ד'ארק | ורדי |
| מקדף | מקבת | ורדי |
| רודולפו | לואיזה מילר | ורדי |
| מנריקו | הטרובדור | ורדי |
| אלפרדו ג'רמונט | לה טרוויאטה | ורדי |
| גבריאל אדורנו | סימון בוקנגרה | ורדי |
| ריקרדו | נשף המסכות | ורדי |
| דון אלווארו | כוחו של גורל | ורדי |
| דון קרלו | דון קרלו | ורדי |
| רדמס | אאידה | ורדי |
דיסקוגרפיה > הקלטות אולפן

דון קרלו, עם אנטונייטה סטלה, אטורה בסטיאניני, בוריס כריסטוף, פיורנצה קוסוטו - במאי. גבריאל סנטיני - דויטשה גרמופון 1961
מנון לסקו (נבחר), עם אנה מופו, רוברט קרנס - בימוי. רנה ליבוביץ - RCA 1963
לוצ'יה די למרמור, עם מרגריטה גוליילמי, פיירו קפוצ'ילי, סילבנו פייוקה - במאי. אוטביו זיינו - סופרפון 1968
דיסקוגרפיה > שירים בודדים

לה בוהם: איזו יד קטנה קרה, פדורה: האהבה אוסרת עליך, לה ג'וקונדה: שמיים וים, טוסקה: הרמוניה נסתרת, והכוכבים זרחו, טורנדוט: אל תבכי ליו, אף אחד לא ישן, כוח הגורל: הו אתה שבחיק (Decca 1956)
מקבת : אה, ידו של האב, סימון בוקנגרה: שמים רחומים, הטרובדור: אה כן, יקירי, טורנדוט: אל תבכh ליו, כרמן: הפרח שהיה לך, לוהנגרין: רחוק ממך, לורלי: במאי הירוק, אנדריאה שנייה: שקט לידך - עם ג'יאנה גאלי (ארכיון RAI-Turin 1969)
רסיטל "המיתוס של האופרה": כרך ב. I, II ו-III: Live Recordings 1957-74 ed. בונג'ובאני
רסיטל "המיתוס של האופרה": "פלאביאנו לאבו מגדה אוליברו בהופעה" בהופעה חיה של מרסיי 1973 ed. בונג'ובאני
הערות שוליים

| --- | --- |
בקרת זהויות :  NLI: 987011016868805171  PLWABN: 9810579315805606  BNE: XX5073337  BnF: cb14040336c (data)  GND: 134721594  ICCU: INTV025740  ISNI: 0000 0000 5517 149X  LCCN: n83178702  MusicBrainz: 208ea392-17d4-45f6-bcfb-8990cca50050  NKC: xx0150605  SNAC: w6vf1g6x  SUDOC: 243825609  VIAF: 33378535   WorldCat (עם VIAF): 33378535
צב רך בורמזי קטן-ראש

| צב רך בורמזי קטן-ראש> מצב שימור |
| --- | --- |
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבים רכים
סוג:: צב רך קטן-ראש
מין:: צב רך בורמזי קטן-ראש
שם מדעי
 Chitra vandijki ‏Pritchard, 2003

צב רך בורמזי קטן-ראש (שם מדעי: Chitra vandijki) הוא מין של צב ענק ממשפחת הצבים הרכים החי בנהרות של דרום-מזרח אסיה במינמאר ובצפון תאילנד. הוא קרובי למין צב רך הודי קטן-ראש ובעבר היה תת-מין שלו.
אורכו של צב זה יכול להגיע ל-1,000 מ"מ ומשקלו יכול להגיע ל-100 ק"ג. הוא בעל שריון גדול וראש קטן והצוואר והכפות גדולים וחסונים. צבעו ירוק כהה ומעט כתום בשוליים. הבטן ורודה והוא מעט מפוספס.
הצב בעל מבנה המותאם לשחייה ולעיתים עולה להתחמם בשמש. הוא מחפש מגוון מיני מזונות מהחי ומהצומח לרבות צמחי מים, חרקים, סרטנים ודגים.
לא ידוע מה מצב שימורו בטבע.
פסגת ביואנג'ל

| --- | --- |

מפת אזור הרי הייז   פסגת ביואנג'ל נמצאת בפינה השמאלית התחתונה   של הרביע השלישי משמאל, בשורה השנייה מלמעלה של רביעי המפה
 מידע כללי
 גובה:  531 מ' 
 מיקום:  אזור הברית האנטארקטית,
 רכס הרים:  הרי היינס 
 קואורדינטות:  77°30′00″S 146°46′01″W﻿ / ﻿77.5°S 146.767°W﻿ / -77.5; -146.767
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת ביואנג'ל(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת ביואנג'ל
 
פסגת ביואנג'ל (באנגלית: Buennagel Peak) היא פסגה, בחלק הצפוני של הרי היינס, ברכסי פורד, בארץ מרי בירד, שבאנטארקטיקה.
הפסגה ממוקמת 2 קילומטרים ממזרח לפסגת אלכסנדר.
גובהה של הפסגה 531 מטרים מעל פני הים, והיא הפסגה ה-5,050 בגובהה באנטארקטיקה.
היסטוריה > גילוי ומיפוי הפסגה

הפסגה מופתה לראשונה על ידי השירות האנטארקטי של ארצות הברית, אשר חקר את אנטארקטיקה בין השנים 1939–1941.
הפסגה מופתה בדיוק רב יותר על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1965.
היסטוריה > מקור השם

שמה של הפסגה ניתן לה על ידי הוועדה המייעצת לשמות אנטארקטיים.
הפסגה נקראת על שמו של לורנס א. ביואנג'ל (Lawrence A. Buennagel), שהיה גאומגנטיקאי, וססמולוג בתחנת בירד בשנת 1968.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8 9  מידע גאוגרפי והיסטורי
1 2  הרי אנטארקטיקה לפי גובהם
| אתרים ברכסי פורד |
| --- | --- | --- |
| רכסי הרים | אסמן • דנפלד • היינס • מקיי • סארנוף • פוסדיק • פיליפס • קלארק |  |
| הרים | אלכסנדר • אקבלו • ביואנג'ל • ביטגוד • בירד • ברנהאם • ג'ון • ג'ונס • דאגלס • דרלינג • ואן וולקנברג • לוקהארט • מאליונה • סווארטלי • פייג' • קארבון • קולומבו • קופר • ריאה • ריצ'רדסון |  |
| מצוקים | ביילי |  |
| נונאטאקים | ברידינג • קיידי |  |
| מונוליתים | הבילבורד (לוח המודעות) |  |
| קרחונים | אוקס • ארתור • באלצ'ן • בויד • האמונד |  |
| מעברי הרים | ריס |  |
פרעות טריפולי (1948)

פרעות טריפולי התרחשו ב-12 ביוני 1948 בטריפולי בירת לוב בעקבות הכרזת העצמאות של מדינת ישראל. נרצחו בהן 13–14 יהודים. בפעולות התגובה של "ההגנה" כנגד הפורעים נהרגו לפחות שלושה ואולי אף עד 30 מהפורעים.
רקע

יהודים גרו בלוב, בעיקר בטריפולי, החל מהמאה השלישית לפני הספירה. לפני מלחמת העולם השנייה הגיע מספרם לכמה עשרות אלפים ואף כי בעקבות שואת יהודי לוב ופרעות טריפולי, לוב (1945), המספר ירד, עדיין, ב-14 במאי 1948, יום הקמת מדינת ישראל, חיו בה כ-38,000 יהודים, מרביתם בטריפולי.
מספר ימים לאחר הקמת מדינת ישראל, החלו לנהור מצפון אפריקה הצרפתית אלפי ערבים מתנדבים, להצטרף לצבאות הערביים בארץ ישראל. דרכם מזרחה עברה בלוב, שהייתה אז עדיין תחת שלטון בריטי ונוכחותם בה הסעירה והתסיסה את ערביי המדינה. פניות יהודיות לממשל הבריטי, לנקוט באמצעי ביטחון בעוד מועד, זכו להתעלמות מוחלטת. ביום שבת, ערב חג השבועות, ה-12 ביוני 1948, נחתו על יהודי לוב, אשר טרם התאוששו מפוגרום 1945, פרעות חדשות.